62008TO0186_SK
Subject of the case
Výrok
Subject of the case
Predmet
Návrh na zrušenie jednak rozhodnutia Komisie z 28. februára 2008, ako je uvedené v liste Komisie z 3. apríla 2008 adresovanom žalobkyni s referenčným číslom ENV.A.2/MAS/mm/D (2008) 5542, ktorým Komisia vyhlásila svoj zámer odložiť sťažnosť žalobkyne týkajúcu sa údajnej nezlučiteľnosti projektu stavby priehrady na rieke Sabor (Portugalsko) so smernicou Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, s. 7; Mim. vyd. 15/002, s. 102) (sťažnosť č. 2003/4523 – projekt priehrady „Baixo Sabor“), a jednak údajného implicitného rozhodnutia Komisie o odmietnutí poskytnúť žalobkyni prístup k niektorým dokumentom, ako aj návrh na náhradu škody
Výrok
Výrok
1. Nie je potrebné rozhodnúť o žalobe v rozsahu, v akom sa týka zrušenia údajného implicitného rozhodnutia o odmietnutí poskytnúť prístup k dokumentom na základe článku 8 ods. 3 nariadenia Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie.
2. V zostávajúcej časti sa žaloba odmieta ako zjavne neprípustná.
3. Liga para Protecção da Natureza (LPN) znáša svoje vlastné trovy konania a je povinná nahradiť trovy konania Komisie Európskych spoločenstiev.
4. Portugalská republika znáša svoje vlastné trovy konania.